బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
కోహ్లికి ఛాన్సివ్వకుండా.. కుంబ్లే చెక్ పెట్టాడిలా!
టీమిండియా కెప్టెన్ విరాట్ కోహ్లికి అనిల్ కుంబ్లే తన వ్యూహ చతురతతో చెక్ పెట్టాడు. చక్కటి టైమింగ్‌తో కోహ్లికి రెస్పాండ్ అయ్యే అవకాశం లేకుండా చేశాడు.
Samayam Telugu | Updated:
Mar 16, 2018, 05:16PM IST
కోహ్లికి ఛాన్సివ్వకుండా.. కుంబ్లే చెక్ పెట్టాడిలా!
టీమిండియా కెప్టెన్ విరాట్ కోహ్లితో విబేధాలు తలెత్తడంతో ప్రధాన కోచ్ పదవికి అనిల్ కుంబ్లే రాజీనామా చేసిన సంగతి తెలిసిందే. ఛాంపియన్స్ ట్రోఫీ ఫైనల్ సమయంలో వీరిద్దరి మధ్య విబేధాలు తారా స్థాయికి చేరాయి. దీంతో కుంబ్లే కోచ్ పదవికి గుడ్ బై చెప్పాడు. వెస్టిండీస్ పర్యటన కోసం భారత జట్టుతోపాటు వెళ్లే అవకాశాన్ని బీసీసీఐ జంబోకి కల్పించింది. కానీ ఆయన మాత్రం ఐసీసీ వార్షిక సమావేశం కోసం లండన్లోనే ఉండిపోయాడు.
కుంబ్లే జట్టుతో కలిసి కరేబియన్ పర్యనటకు వెళ్తాడని అంతకు ముందు బీసీసీఐ ప్రకటించింది. కానీ కోహ్లి సేన బార్బడోస్ విమానం ఎక్కగానే.. నేను విండీస్ పర్యటనకు వెళ్లడం లేదు. కోచ్ పదవి నుంచి వెంటనే తప్పుకుంటున్నా. లండన్&zwnj;&zwnj;లో జరిగే ఐసీసీ సమావేశానికి హాజరవుతానని కుంబ్లే చెప్పాడు.
టీమిండియా విమానం ఎక్కేంత వరకూ ఓపికగా ఉన్న కుంబ్లే.. ఆ తర్వాతే అసలు విషయం బయటపెట్టాడు. అదే కాకుండా మీడియాతో మాట్లాడటానికి కూడా అవకాశం ఇవ్వలేదు. విమాన ప్రయాణంలో ఉండటంతో.. ఈ విషయంలో వెంటనే స్పందించే అవకాశాన్ని కోహ్లికి కూడా ఇవ్వకుండా జంబో తెలివిగా వ్యవహరించాడు.
కోహ్లి విమానం దిగేలోపే కుంబ్లే రాజీనామా, కరేబియన్ పర్యటనకు వెళ్లలేదనే వార్త జనంలోకి వెళ్లింది. కోహ్లి తీరు కారణంగా నొచ్చుకోవడం వల్లే కుంబ్లే కోచ్ పదవి నుంచి నిష్క్రమించాడని బలంగా ప్రచారంలోకి వచ్చింది. ఇలా కోహ్లికి స్పందించే అవకాశం ఇవ్వకుండా కుంబ్లే తన స్పిన్ మైండ్&zwnj;తో కెప్టెన్ దూకుడికి కళ్లెం వేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.